Vant VM-gull for tredje gang
– Jeg er glad og stolt over å forsvare min tredje internasjonale tittel på rad. Uansett hva jeg må bryne meg mot, jobber jeg alltid hardt og gjør mitt beste, sier Shelly-Ann Fraser-Pryce i pressesonen under Beijings OL-stadion. Shelly-Ann Fraser-Pryce fikk vinnertiden 10,76. Hun så lenge ut til å storme inn til en suveren seier, men Nederlands EM-gullvinner fra i fjor, Schippers, kom uhyre sterkt mot slutten. Med 10,81 senket hun den nederlandske rekorden på 100 meter for andre gang på et par timer. – Wow, jeg er nummer to i verden. Jeg kunne nesten ikke tro det. Det er bra for landet mitt og Europa, sier Dafne Schippers. Hun forbedret sin nederlandske rekord med to hundredeler samme kveld her i Beijing. I semifinalen fikk hun 10,83. For en måned siden var den - ved Schippers - 10,92. Den nye europeiske sprinterdronningen vant VM-bronse i mangekamp i Moskva for to år siden.1) Shelly-Ann Fraser-Pryce 10,76 2) Dafne Schippers 10,81 3) Tori Bowie 10,86 4) Veronica Campbell-Brown 10,91 5) Michelle-Lee Ahye Ezinne Okparaebo: Ikke skremt av supertideneNå kan Schippers vinne VM-gull på 200 meter her i Beijing. Tittelforsvarer Shelly-Ann Fraser-Pryce har nemlig bestemt seg for å droppe den øvelsen. – Nei, jeg skal ikke løpe 200-meteren. Planen er lagt, og den er at jeg bare skulle løpe 100-meteren, bekrefter Fraser-Pryce nå, mandag kveld etter gull-løpet. – Jeg tror det er mulig å vinne en medalje på 200-meteren, sier VM-sølvvinner Dafne Schippers. BAKGRUNN: Verdens heteste sprinter USAs Torie Bowie tok VM-bronsen på 10,86, mens Jamaicas OL-dronning, Veronica Campbell-Brown tok 4. plass med 10,91. Shelly-Ann Fraser-Pryce vant sitt første internasjonale mesterskapsgull på 100 meter i Beijing-OL for syv år siden. Året etter vant hun, også i likhet med verdens raskeste mann, sitt første VM-gull på 100-meteren i Berlin. 100-meterfinalen koreanske Daegu to år senere ble imidlertid en nedtur for Shelly-Ann Fraser-Pryce.Hun avga tidlig i 2010 en positiv dopingprøve og ble suspendert seks måneder. Hun hevdet årsaken var tannverk, og at hun hadde tatt et smertestillende middel - etter anbefaling fra treneren - for å lindre det. Hun la seg imidlertid flat og vedgikk at det var hennes feil. – Jeg er en profesjonell utøver og har ansvar for alt jeg putter i meg, sa hun. Nederland sliter også når det gjelder antidoping - les mer her Og her... Foran 2011-VM slet hun med skader, i VM-finalen - som USAs Carmelita Jeter vant - ble hun bare nummer fire. Usain Bolt tyvstartet forøvrig i finalen og måtte se landsmann Yohan Blake vinne 100-meteren på 9,92.I London-OL var det klart for revansj. Hun vant gull på 100 meter og tok sølv på 200 meter, samt sølv for Jamaica på 4 x 100 meter stafett. I Moskva-VM for to år siden var hun i en klasse for seg, eller i samme klasse som Usain Bolt. Shelly-Ann Fraser-Pryce vant 100 og 200-meteren, samt 4 x 100 meter for Jamaica.
Jamaicas Shelly-Ann Fraser-Pryce (28) kopierte Usain Bolt (29) og vant sitt tredje VM-gull på 100 meter - rett foran nesen på Nederlands 23 år gamle komet, Dafne Schippers.